73 लाख की सांसद निधि से होंगे 10 निर्माण कार्य
सांसद अनूप मिश्रा की अनुशंसा पर कलेक्टर अभिजीत अग्रवाल द्वारा जिले में विभिन्न निर्माण एवं विकास कार्यों के लिए 68.14 लाख रुपए की स्वीकृति जारी की गई है। इसके साथ ही राज्यसभा सांसद की अनुशंसा पर शहर के अशासकीय सरस्वती शिशु मंदिर उच्चतर माध्यमिक विद्यालय में 2 अतिरिक्त कक्ष के लिए 5 लाख रुपए की स्वीकृति दी गई है।
सांसद क्षेत्र विकास निधि के तहत ग्राम सुठारा में सीसी रोड के लिए 8 लाख 32 हजार रुपए, कोतवाल की झोंपड़ी स्थित हनुमान मंदिर के पास सामुदायिक भवन के लिए 7 लाख रुपए,बुढ़ेरा गांव में झोरा नाला पर रपटा कम पुलिया निर्माण के लिए 9 लाख रुपए, ग्राम ढेंगदा में सीसी रोड के लिए 5 लाख 3 हजार रुपए, ग्राम मढ़ा में बाग के पास रपटा निर्माण के लिए 9 लाख रुपए, रघुनाथपुर में सीसी रोड के लिए 9 लाख 80 हजार रुपए, मंदिर सीताराम महाराज एवं गुर्जर गौड़ ब्राह्मण समाज की धर्मशाला श्योपुर में सामुदायिक भवन के लिए 5 लाख रुपए तथा ग्राम दांतरदा में शांतिधाम के लिए 14 लाख 99 हजार रुपए की प्रशासकीय स्वीकृति जारी की गई है।
hin_Deva hin_Deva hin_Deva